**Ομοιόπτωτοι και Ετερόπτωτοι Προσδιορισμοί: Νεοελληνική γλώσσα Α’ Γυμνασίου**

 – Όταν η ονοματική φράση (ουσιαστικό) που προσδιορίζει μια άλλη βρίσκεται στην ίδια πτώση με αυτή, τότε ονομάζεται **ομοιόπτωτος προσδιορισμός**

π.χ. «Είναι ο φίλος του, ο Αλέξης» (πτώση ονομ.)

 – Όταν βρίσκεται σε διαφορετική πτώση ονομάζεται **ετερόπτωτος προσδιορισμός**

π.χ. «Είναι ο φίλος του αδερφού μου». (πτώση γεν.)

 – Οι **ετερόπτωτοι προσδιορισμοί**είναι συνήθως σε πτώση **γενική**, η οποία μπορεί να δηλώνει:

α. Τον **κτήτορα**

π.χ. «Το καπέλο του πατέρα μου».

β. Τον **δράστη**μιας ενέργειας και λέγεται ***γενική υποκειμενική***

π.χ. «Ακούγεται το σφύριγμα του ανέμου».

γ. Τον **αποδέκτη** μιας ενέργειας και λέγεται ***γενική αντικειμενική***

π. χ. «Οι νέοι είναι συντελεστές προόδου».

δ. Τον **τόπο**

π.χ. «Το μέλι της Θάσου είναι εξαίσιο».

ε. Τον **χρόνο**

π.χ. «Τα επιτεύγματα του αιώνα μας είναι θεαματικά».

στ. Τις **διαστάσεις**ή**μονάδες μέτρησεις**

π.χ. «Έχτισε σπίτι με συνολική έκταση διακοσίων τετραγωνικών».

ζ. Την**ιδιότητα**

π.χ «Μας ακολουθούσαν πουλιά της θάλασσας».

η. Τον **σκοπό** ή την **χρήση**

π.χ. «Παράγγειλε τα παπούτσια του γάμου».

θ. Την **αιτία**

π.χ. «Τον αρρώστησε ο πόνος του χωρισμού».

Οι **ομοιόπτωτοι προσδιορισμοί** χρησιμοποιούνται:

α. Για να ορίσουν ακριβέστερα το ουσιαστικό που προσδιορίζουν, προσθέτοντας ένα γενικό γνώρισμα σ’ αυτό. à **ΠΑΡΑΘΕΣΗ: από το ειδικό στο γενικό.**

π.χ. «Του μίλησα για την αγάπη, το ομορφότερο συναίσθημα».

β. Για να επεξηγήσουν ακριβέστερα το ουσιαστικό που προσδιορίζουν

**ΕΠΕΞΗΓΗΣΗ: από το γενικό στο ειδικό.**

            π.χ. «Εγώ είμαι, **ο Γιώργος**».

**ΑΣΚΗΣΗ ΕΜΠΕΔΩΣΗΣ**

Στις παρακάτω φράσεις/προτάσεις να εντοπίσετε και να σχολιάσετε τους προσδιορισμούς:

* Σήμερα λείπει ο Γεωργιάδης, ο καθηγητής Χημείας.
* Τα μάτια της Ελένης είναι φοβισμένα.
* Σε λίγο αντικρύσαμε τον Όλυμπο, το πιο ψηλό βουνό της Ελλάδας.
* Από τον αφρό της θάλασσας βγήκε η θεά της ομορφιάς, η Αφροδίτη.
* Οι επιστήμονες έχουν ένα δυνατό όπλο, τη σκέψη.
* Περάσαμε το ποτάμι της Μακεδονίας, τον Αξιό.
* Σημαίνει κι η Αγια-Σοφιά, το μέγα μοναστήρι.
* Εργάζεται σε αποθήκη καπνού.
* Οι στρατιώτες είναι φρουροί της πατρίδας.
* Ο κήπος της Μαρίνας είναι ξεχωριστός γιατί έχει σπάνια είδη φυτών.
* Η νίκη των Ελλήνων απέναντι στον εχθρό ενίσχυσε το αίσθημα του πατριωτισμού.
* Τον βασάνιζε ο φόβος της αποτυχίας.
* Το κλάμα του μωρού σήκωσε στο πόδι την πολυκατοικία.
* Χάθηκε το πορτοφόλι της γιαγιάς.
* Ήρθε και ο άλλος αδελφός μου, ο Πέτρος.
* Έφαγα νόστιμο κεφαλοτύρι Μυτιλήνης.
* Όταν σήμανε η καμπάνα, έπεσαν οι ίσκιοι του δειλινού.
* Ο Ηρόδοτος, ο πατέρας της ιστορίας.
* Ο αδερφός της Μαρίας πήγε στρατιώτης.
* Ο εθνικός μας ποιητής, ο Διονύσιος Σολωμός.
* Ο Σωτήρης, ο απουσιολόγος, δεν ήρθε σήμερα.
* Βγήκε η απόφαση του δικαστηρίου.
* Παντρεύτηκε η Σοφία, η δασκάλα.
* Ο Ιωάννης Καποδίστριας, ο κυβερνήτης της Ελλάδας, γεννήθηκε στην Κέρκυρα.
* Η χαρά της επιτυχίας ήταν μεγάλη.
* Η λύπη του αποχωρισμού ήταν ζωγραφισμένη στο πρόσωπό της.
* Το γέλιο του μωρού μας έφτιαξε τη διάθεση.
* Η ναυμαχία της Σαλαμίνας έγινε το 480 π.Χ.